
Tum  oportet  incipere  a  simplicissimis,  cognitu  facillimis,  atque  certis¬ 
simis,  a  quibus  deinde  pergendum  ad  ea  semper,  quae  proximo  gradu 
harum  conditionum  praegressa  attingunt,  atque  ita  accurate  progredien¬ 
dum,  ad  composita,  obscura,  difficilia. 

Boerhaave. 

Auctore  Michaele  Ryan. 


Tum  mundum  hunc  universum,  tum  hominum 
genus  ratione  Dei  consilioque  fabricatum,  hosque 
ad  beatitudinem  consequendam  conditos,  quicun¬ 
que  credit;  lege  ipsis  innata  nunciandum,quae  sint 
munera  et  corporis  et  animi  propria,  quaeque 
agenda  unde  beate  vivatur,  extemplo  concipiet. 
Sapientiam  Divini  Conditoris  potentiamque  cunc-  ' 
ta  creata  testantur  :  thesaurus  existunt  unde  hu¬ 
mana  ditetur  felicitas  ;  in  illorum  usibus  Bonita- 

tem  amabilissimam,  in  pulchritudine  Sapientiam 
summam,  in  cura  demum,  qua  conservantur  eadem 
et  renovantur,  Providentiam  usque  omnipoten¬ 
tem  se  jactare  agnoscimus.  E  quibus  conficitur, 
ex  ente  supremo  aeternoque  majus,  nil  optabilius 
fingi  posse,  nil  denique  rerum,  quas  e  nihilo  vo¬ 
cavit  providentius.  Ergo  generis  humani  histo¬ 
riam  aggrediamur  documentis  inde  dandis,  qua 
generemur  origine,  qualis  vita  sit  nobis  ducenda ; 
quosque  Deus  nos  esse  j usserit.  Tanti  vero  ar¬ 
gumenti  lateque  adeo  patentis  summas  solum¬ 
modo,  neque  nisi  leviter  attingere,  limites  huic 
ten tamen to  apti  sinunt. 

Primo,  itaque,  de  hominis  creatione  formaque 
externa,  qua  animalibus  aliis  omnibus  insigniter 
praestat;  deque  mirabili  illa  qua  praeditus  est, 
prolem  e  sese  sui  similem  gignendi,  facultate, 
sum  tractaturus.  Secundo,  de  foetus  humani  ani¬ 
matione,  auxiliisque,  quibus  conservatus  eo  usque 
increscit,  donec  molem  debitam  adeptus  et  vigo¬ 
rem,  certo  tandem  tempore,  uterum  ad  sese  con¬ 
trahendum,  stimulet ;  doloribusque  puerperiis  ma¬ 
trem  adorientibus,  delapsus  in  lucem  edatur :  de¬ 
inde  quo  per  omnia  vitae  curricula  nutrimento 
proles  laetatur,  quoque  incremento.  Tertio,  quem- 

admodum  gens  humana  incunabilis  jam  perfuncta, 
numero  capitum  se  auxit,  nec  jam  aliis  nisi  na¬ 
turae  legibus  etiamnum  parens,  in  omnem  terra¬ 
rum  orbem  se  distribuit :  imprimis  autem  quae  ho¬ 
minum  observantur  varietates,  quasque  a  regio¬ 
num  singularum  cocio,  situ,  solo  caeterisque  valde 
diversis  oriri  autumant  philosophi :  illarum  quo¬ 
que  causas,  earundem  quae  maxime  celebres  sunt 
collocationes  recensere,  haud  alienum  erit. 

GENEllIS  HUMANI  HISTORIA. 

Hjec  vires  nostras  longe  profecto  superat  ma¬ 
teria,  qua  nempe  ad  rerum  principium  rapimur, 
ad  temporis  initium,  quo  naturae  Parens  Supremus 
non  manu  sed  verbo  usus,  coelos,  terras,  maria,  cae- 
teraque  creationis -miracula  speciosa  nihilo  promp¬ 
serit.  De  quo  nihil  simplicius,  nihil  sublimius, 
vocibus  quas  olim  pectore  rupit  Rex  Vates,  “  Dix¬ 
it  et  facta  sunt,  mandavit  et  creata  sunt.”  Quali¬ 
bus  motibus,  quaque  vi,  rerum  principia  vel  parti¬ 
culae  forsitan,  in  fabricam  tam  stupendam,  in  or¬ 
dinem  tam  pulchrum  primo  coaluere,  dum  con¬ 
templetur  animus,  admiratione  obstupescit,  prae 
delectatione  deficit. 

Omnibus  aliisconditis  ornatisque,  Creator  Om¬ 
nipotens,  labores  suos  hominem  ad  sui  imaginem 
creando,  complevit ;  eumque  ita  compellavit : 
“  Tibi,  omnibus  in  mari  vel  terra  viventibus,  jus 
est  imperare.”  Sic  homo,  ultimum  opus  crea¬ 
tionis,  animalium  primus  et  princeps  est,  cujus 
causa  omnia  natura  genuit ;  ratione  et  sapientia 
praeditus,  percipit  et  contemplatur,  quaenam  sunt 
ea  omnia  quae  sensu  quodam  naturali  illi  commen¬ 
dantur,  unde  eorum  Creatorem  Omnipotentem, 
omnituentem,  immensum,  atque  sempiternum, 
noscat.  Idem  ex  animo  et  corpore  constat,  quo¬ 
rum  uterque  suas  habet  vires  partesque  naturales : 
Hujus  est  nobis  facilior  cognitio,  eademque  ad 
provinciam  medicorum  praecipue  pertinet ;  illum 
cognoscere  ej usque  morbos  sanare,  theologis,  phi¬ 
losophisque  moralibus  magis  proprium.  Huma¬ 
num  ita  formatum  est,  ut  aliorum  animantium 
corporibus  multum  antecellat,  quippe  quod  sen¬ 
suum  organis  aliisque,  his  ad  vitam  uniuscujusque, 
illis  ad  genus  conservandum  aptissimis  instruc¬ 
tum  est,  eisdemque  artificiocissime  fabricatis,  qua¬ 
lia  exequendis  commodissime  inserviant,  quaecum¬ 
que  in  mandatis  dederit  mens, — imperatrix  illa 

percipiendi,  imaginandi,  judicandi,  optandi  celer¬ 
rima. 

Corpus  humanum  ex  materiis  animalibus  com¬ 
ponitur,  unde  compage  idonea  compositioneque 
gaudet;  illas  in  duo  genera  dividunt  anato¬ 
mici,  scilicet,  in  solida  et  fluida.  Horum  cras¬ 
siora  situs  peculiares  capiunt  et  fulcrum  vel  basin 

o 

aliis  corporis  partibus  formant ;  hae  omnes  hoc  ad- 

l 

miniculo  pendent,  et  sustinentur ;  idem  organa 
maxime  vitalia  ab  injuriis  externis  defendit,  et 
statum,  figuram,  motusque  corporis  determinat. 
Differt  itaque,  inquit  Cei.  LiNNiEUS,  corpus  hu¬ 
manum  a  reliquis  :  “  Corpore  erecto,  nudo,  at 
piloso  capite,  superciliis,  ciliisque,  maturis  pube 
axillis.  Mammae  duae  pectorales,  caput  cerebro 
omnium  maximo,  uvula ;  facies  abdomini  parallela 
nuda :  naso  prominente,  compresso,  breviore, 
mento  prominente.  Cauda  nulla.  Pedes  talis 
insistentes.  Mares  mento  barbato.  Foeminae 
imberbi.”  Non  praetereunda  est  forma  ad  digni¬ 
tatem  erecta  et  contemplationi  idonea ;  membro¬ 
rum  motus  facillimi  et  celeres,  vultusque  ad  om¬ 
nes  animi  motus  et  indicia  exhibenda  flexibilis, 
incessus  ipse  quo  homo  se  jactat  coelum  aspiciens, 
ejus  praestantiam  enarrant ;  terram  artubus  extre- 

mis  attingit ;  sed  ea  animus  illius  minime  conti¬ 
netur  ;  ad  altiora  nempe  erectus,  inferiora  le¬ 
viter  inspicit,  speque  immortalitatis  domos  su¬ 
perum  jam  petit.  Quas  facit  sexus  dissimilitu¬ 
dines  in  corpore  humano,  satis  conspicuae  existunt. 
Maribus  totum  corpus  grandius  est,  ossa  fortiora 
musculi  melius  expressi  magisque  firmi  ac  fortes, 
vox  magis  sonora  et  rauca,  vultus  fuscior,  cutis 
magis  crinita,  incessus  firmior,  artubus  corpus 
validius  sustinentibus,  exercitatio  facilior  et  labor 
tolerabilior,  quam  eadem  in  foeminis  reperiuntur. 
His  statu  corpus  minori  est,  mollius  et  rotundius, 
incessu  erecto,  vox  querula  et  modulata,  crines 
longiores  flexibilioresque,  mammae  magis  sublatae 
et  rotundae,  pelvis  supra  amplior,  artus  extremi 
molliores  et  magis  rotundi,  vultus  pulchrior  et 
hilarior,  oculique  vividiores  nitent,  quam  haec  in 
maribus  observantur :  mutabilis  et  credula  est  fce- 
mina,  affectibus  animi  gravioribus  magis  obnoxia  ; 
alias  placida  et  mollis,  in  amicitiam  sensu  verbis 
obducto  potius  quam  impetu  dulcedinis  aperto  se 
insinuat.  Mas  naturaliter  superbus  est,  tetricus  fir¬ 
mus, sui  regendi  appetens:  ad  hunc  pertinent  robor 
majestasque,  ad  illam  dignitas  et  pulchritudo. 
Quinetiam  is  a  Deo  creatus  est  homo,  qui  sibi 

similem  geniturus  prolem  foret:  hinc  mox  ab 
origine  sua  conjuge  donatus,  foedus  matrimonii 
sanctum  iniit,  quod  ab  eo  tempore  per  totam  ter¬ 
rarum  orbem,  ritibus  rei  peractae  aptissimis  cele¬ 
bratur.  Valde  propria  est  haec  conditio  homini, 
quia  desiderium  prolem  sui  similem  propagandi, 
cultum  Veneris  inevitabilem  facit;  unde  sexus  in¬ 
ter  se  conjunguntur,  et  genus  continuatur.  De 
ea  facultate,  qua  animalia  suum  genus  perpetuant, 
multae  variaeque  opiniones  apud  medicos  tenentur; 
sed  quanti  hae  singulae  valeant,  jam  non  nostrum 
est  quaerere ;  nam  satis  est,  eas  generaliter  repug¬ 
nantes  futilesque  esse,  significare. 


DE  GENERATIONE. 

Hmc  est  opinio,  de  vi  generandi,  inter  cele¬ 
berrimos  hodie  recepta,  nempe,  “  causa  prolem 
generandi  humanam,  amores  et  coitum  inter  sex¬ 
us  esse ;  quo  fluida  ex  corpore  utroque  expellun¬ 
tur,  dein  inter  se  commista  prolis  futurae  princi¬ 
pium  formant.”  Cui  rei  haud  sufficit  humorum 
mistus  mechanicus ;  ergo  vis  longe  ali^e 

NATURAS  AC  MATERIA  BRUTA  NECESSARIA  VI- 

detur,  qua  homullis  tam  vita  animali  quam  ani¬ 
ma  rationali  instruatur. 

De  foetus  forma  nunc  pauca  dicenda  restant. 
Inter  hos  annos  proxime  elapsos*,  cadaver  foeminae 
quae  octavo  abhinc  die  conceperat  inspiciendi  fa¬ 
cultas  fuit ;  et  oculis  per  vitra  potentissima  adju¬ 
tis,  hae  res  visae  sunt:  “  Principium  foetus  futuri 
vesiculae,  glutinosae,  et  pellucidae  simile,  fundo 
uteri  pendens  observatur ;  idem  acu  motum  ex 
duobus  corporibus  forma  ovi  praeditis,  et  quasi 
collo  conjunctis  constare  videtur ;  horum  unum 
caput  putatum  est,  alterum  corporis  truncus.”  Sed 
oculo  naturali  quum  primo  conspici  potest  proles 
humana,  vix  formica  major  est,  ovi  aquulae  pellu¬ 
cidae  innatat.  Quarta  hebdomada  ovo  ranae  jam 
vivo  similis  dicta,  molem  muscae  parvae,  caput 
rotundum  ex  quo  cauda  projicitur,  habet ;  ea  ta¬ 
men  cauda  artus  humanos  haud  refert,  fortasse 
medulla  spinalis  est.  Nunc  temporis  punctum 
saliens  infra  caput  videre  possumus,  humorem  pel¬ 
lucidum  brevi  sanguinem  rubrum  continens  ;  cor 
est ;  et  hoc  paulo  infra  abdomen  apparet.  Super 
capite  duo  puncta  nigra,  oculi  futuri,  os  quoque 
observantur ;  sic  omnia  organa  vitalia  cere- 


*  Vide  Med.  Chir.  Trans,  vol.  ii. 

brum,  medulla  spinalis  et  cor  ante  caetera  for- 

%  *  •  -  • 

mantur.  Quartam  inter  et  quintam  hebdo¬ 
madam,  mollis  mucosa  proles,  muscas  communis 
molem  habet,  intestinis  ejus  membrana  pellucida 
tectis,  utero  matris  per  abdomen  suum  pendet ; 
quo  his  primis  diebus  foetus  crescit,  commeatum 
explicare  non  ita  facile  est,  satis  vero  evidens  est, 
quando  connexus  spongiosus  placenta  nempe  pa- 
rentem  inter  et  prolem  existit. 

Circiter  sextam  hebdomadam  hoc  organuni 
spongiosum  primo  observatur,  tunicam  chorii  in¬ 
ter  et  uterum  utrique  annexum :  Ex  duabus  la¬ 
minis  constat,  inter  quas  structura  reticulata  ex¬ 
istit,  arteriae  maternae  suam  laminam  penetrant, 
et  in  structuram  reticulatam  interpositam  sangui¬ 
nem  vivificantem  effundunt.  Venae  ex  altero  la¬ 
tere  hujus  organi  ortae,  sanguinem  nuper  arteriis 
maternis  depositum  exhauriunt,  jam  que  in  trun¬ 
cos  duos  majores  collectae ;  eundem  fune  umbili¬ 
cali  ad  foetum  vehunt ;  jecur  ejus  penetrant,  trun¬ 
co  magno  ductu  venoso  ibi  emisso,  inde  sanguis 
ut  in  adulto  ad  cor  procedit,  ex  auricula  dextra 
per  foramen  ovale  ad  sinistram,  protinus  per  totum 
corpus  ut  in  homine  transit.  Sed  foetus  pulmo¬ 
nibus  collapsis,  sanguine  in  ventriculum  dextrum 

affuso,  ductus  ex  arteria  pulmonali  ad  aortam  cur¬ 
rit,  et  sic  per  corpus  movetur  humor  vitalis  :  jam- 
que  per  binas  arterias  ex  iliacis  derivatas,  qui  per 
funem  umbilicalem  ad  placentam  maternam  cur¬ 
runt,  et  in  hujus  venarum  ramusculos  hiant,  et  sic 
motus  sanguinis  in  foetu  humano  efficitur.  Ho- 
mulus  nunc  rapide  evolvitur,  octava  vel  prius 
hebdomada  vultum  satis  apte  et  congruenter  ex¬ 
pressum  habet ;  decima  vel  duodecima  nares,  os 
et  artus  se  monstant,  forma  haud  abnormi 
et  distincta,  tres  pollices  alta.  Quarto  mense 
corpus  quinque  pollices,  quinto  septem,  sexto  no¬ 
vem  ;  et  mensibus  sequentibus  quindecim,  viginti, 
viginti  duos  pollices  longum  est.  Volumen  ejus 
magis  tertium  quam  secundum  mensem  crescit,  sub 
initio  quarti  mensis  tardius,  sub  fine  hujus  men¬ 
sis  citius ;  sexto  mense  tardius,  parique  gradu  ad 
finem  graviditatis  augeri  videtur.  Uterus  ipse 
dum  fcemina  gravida  est,  mirum  in  modum  cres¬ 
cit,  quinquagies  fere  capacior  factus,  quam  vir¬ 
gini  fuerat. 

Maturi  partus  terminum,  circa  finem  noni 
mensis,  a  natura  constitutum  fuisse,  nemo  nes¬ 
cit;  nonnulli  tamen  occurrunt  partus  septimes- 
tres  et  octimestres,  quin  imo  duodecimestres  et 

sexdecimestres  ab  auctoribus  memorantur ;  penes 
quos  sit  fides  ;  verum  plures  annos,  nimirum  vi- 
ginti, #  triginta,  quadraginta  f,  etiam  quinqua¬ 
ginta  gestatus  est  foetus  vitae  expers ;  in  talibus 
autem  exemplis  extra  uterum  fere  collocari  re¬ 
pertus  est;  variat  ergo  tempus,  quo  posita  est 
meta  graviditati. 

DE  PARTU  HUMANO. 

Justo  demum  tempore,  nono  mense,  sentit 
mulier  varias  et  magnas  mutationes  animi  corpo¬ 
risque  ;  moesta  languescat :  jam  parituram  dolores 
leves,  et  toto  corpore  et  utero  praecipue  vagi,  adori¬ 
untur  ;  iidem  modo  cessant,  multo  gravius  modo 
redeunt,  e  musculosarum  fibrarum  motu  exorti, 
quae  jam  pondus  infantis  renixum  que  aegre  fe¬ 
runt;  seseque  contrahendo  onus  expellere  conan- 


*  Vid.  ce  Prine.  Midwifery,”  by  Burns,  p.  636. 
Sandfort^  “  Observations,”  vol.  ii.  p.  36.  PhiJ. 
Trans,  vol.  xxiv. 

•f  Phil.  Trans,  vol.  xxxi.  p.  126. 

|  Med.  and  Phys.  Journ.  1800. 

tur.  Capacitas  uteri  multo  his  doloribus  immi¬ 
nuitur,  materia  glutinosa  quae  os  uteri  claudit,  sol¬ 
vitur  ;  omnesque  viae  quibus  delapsurus  est  in¬ 
fans,  fluido  mucoso  ex  iis  excreto  lubricatae  se 
laxant.  Ingravescunt  dolores  magis  magisque ;  os 
qteri  cervixque  cum  vagina  maxime  dilatantur ; 
saccus  membranaceus  ovi  per  ea  projicitur,  omnes 
undique  partes  quam  latissime  inter  se  aperiun¬ 
tur  ;  sacco  membranaceo  vi  contrahenti  vel  arte 
externa  lacerato,  liquor  amnii  effunditur,  qui  par¬ 
tes  quibus  foetus  exire  debet  madefactas  emolliat. 
Extemplo  dolores  gravissimi  identidem  saeviunt, 
et  caput  infantis  cito,  transitu  interno  uteri  exter¬ 
noque,  id  tali  itineri  mirum  in  modum  natura 
aptante,  extrudunt.  Quo  facto  corpus  dein  faci¬ 
le  sequitur,  dolore  multo  leviore ;  et  sic  nascitur 
genus  humanum.  Corpus  ab  utero  recens,  hu¬ 
mores  hujus  blandi  calidique  non  amplius  fovent, 
quod  aeris  communis  frigori  subjicitur,  faciei  pul¬ 
monumque  nervi  ab  eo  stimulantur ;  diaphragma 
descendet,  pulmones  aere  expanduntur  qui  re¬ 
ceptus  ut  reddatur,  nixus  fit  cito  a  corpore  toto 
gravis,  expiratio  nempe  inducitur,  tum  rursus  du¬ 
citur  aer ;  coque  modo  deinceps  functio  vitalis 
spiritus  peragitur. 

Protinus  infantem  fere  laclirymantem  a  matre 
removere  necesse  est,  fune  umbilicali  quam  accu¬ 
ratissime  et  firmissime  ligato,  et  demum  secto : 
tali  modo  sanguinis  praecavetur  profluvium,  quod 
obstetricium  incuria  vel  imperitia  accessisse  com¬ 
pertum  habemus.  Ope  tepidae  lavationis  sordi¬ 
bus  emundatur  infans,  priusquam  blandis  vesti¬ 
mentis  regionis  cujusque  propriis  induitur  :  faeci¬ 
bus  intestinorum  haerentibus  tormina  inducun¬ 
tur  ;  si  mamma  sugenti  praeberetur  lac,  in  ventricu¬ 
lo  vitiatum  vel  coagulatum  foret ;  spatio  itaque 
ad  alvum  purgandam  concesso,  in  his  saltem  re¬ 
gionibus,  nonnisi  horas  duodecim  nati  stomacho 
lac  committitur. 


DE  INFANTIA. 

» 

Menses  a  duobus  ad  quatuor  aetatis  primos, 
in  pluribus  terrarum  gentibus,  scii.  Batavis,  Italis, 
Tureis,  primo  anno  lac  solum  nutrimentum  est : 
et  inter  foeminas  barbaras  Canadenses,  quarto, 
quinto,  et  saepe  septimo  anno,  idem  suppetit  pa¬ 
bulum.  Quod  brevi  tempore  in  his  nostris  terris 
matribus  deest ;  tunc  cibus  ex  pane  optimo  et  lacte 


14 


DE  GENERE  HUMANO, 


vaccino  conficitur,  a  plerisque  harum  conceditur. 
Septimo  a  natali  mense  Dentitio  incipit,  infans 
hilaritate  deposita,  tristis  fit  et  inquietus,  alias 
dentibus  enascentibus  varie  ludit ;  sed  in  pluribus 
molestissimum  est  illud  naturae  conamen,  dum 
fauste  et  placide,  vel  insciis  nutricibus,  in  aliis 
perficitur.  Vice  prima  dentes  viginti  oriri  so¬ 
lent  ;  sed  gingivis  fortasse  subsunt  quinquaginta 
et  duo,  in  propriis  capsulis  siti.  Capsulam  et 
gingivam  prius  necesse  est  vasis  absorbentibus  re¬ 
moveri,  quam  dens  ipse  projicitur ;  maxillae  infe¬ 
rioris  dentes  superioris  ortum  fere  praeveniunt; 
nono  circiter  anno,  omnes  octodecimo  vel  vige¬ 
simo  projecti,  aliquando  pauci  per  totum  vitae  cur¬ 
riculum  desiderantur.  Circa  duodecimum  vel 
quindecimum  mensem,  Facultas  Loquelae  evolvi 
incipit ;  ossa  corpori  toti  adeo  durescunt,  et  pondus 
ejus  ita  ferunt,  ut  saepe  octodecimo  mense  stet 
ambuletque  infans,  jamque  a  mammis  detrahi  so¬ 
let  alumnus.  Cui  viscera  plura,  cerebrum  prae¬ 
sertim,  pro  rata  parte  magis  ampla  quam  adulto 
extant,  hinc  morbi  spasmorum  illi  multo  frequen- 
tiores.  A  morbis  tam  variis  aliisque  externis  af¬ 
fectibus,  quibus  infans  obnoxius  est,  nonnulli 

aiunt  numerum  infantum  dimidium*,  alii  ex 
omnibus  his  in  partes  tres  diversis  duas  ante  an¬ 
num  sevi  tertium  f,  perire.  Tertio  anno  finito.  Pu¬ 
eritia  agi  coepta  dicitur ;  validior  jam  et  multo 
melior  vitee  futuree  spes,  omnes  partes  corporis 
rapide  increscunt,  organa  internorum  externo¬ 
rumque  sensuum  fortiora  evadunt ;  motus  cordis 
et  pulmonum  minus  frequentiores,  recordatio  re¬ 
rum  antea  perceptarum  tenacior  est ;  duodecimo 
vel  quatuordecimo  anno,  hoc  vitae  stadium  termi¬ 
natur. 

Proxima  suboritur  Pubertas,  vitee  quae  vitalis 
merito  habenda  est,  Aurora  fulgens,  voluptatum 
tempestas.  Tum  vero  subitum  totius  corporis 
incrementum  aliquando  mirum  in  modum  occur¬ 
rit,  vox  in  maribus  raucior  magis  sonora,  pubes 
axillae  faciesque  pilis  omnisque  corporis  superficies 
lanugine  candida,  vestitur.  Organa  genitalia 
prius  inutilia  et  parva,  cum  reliquo  corpore  cres¬ 
cunt,  multoque  aucta,  semen  foecundum  secer¬ 
nunt;  cujus  stimulo  adolescens  ad  grata  Veneris 


*  PercivaUs  <c  Med.  Essays.” 
*(*  Richerand’s  u  Physiol.” 

munera  incitatur.  Eodem  fere  tempore  quo  pue¬ 
ri  pubescunt,  puellae  solent  nubiles  fieri,  genita¬ 
lia  organa  evolvuntur,  pubes  venit  et  mam¬ 
mae  efflorescunt :  nova  venustas  ori,  nova  elegan¬ 
tia  universae  formae  accedit ;  antea  siquando  vale¬ 
tudo  infirmior  fuerit,  saepe  et  subito  sanitate  frui- 
tur  puella ;  ex  utero,  secretio  sanguini  similis 
singulis  mensibus  effunditur ;  ille  ad  prolem  susci¬ 
piendam  idoneus  evadit.  Exinde  naturae  legibus, 
sexus  desiderio  impelluntur,  quod  eos  inter  sese 
conjungit,  unde  proles  similis  propagatur.  Jus¬ 
tam  et  maximam  staturam  juvenis  nunc  adipis¬ 
citur,  sed  saepe  gracilis  et  adulto  viro  formam  dis¬ 
similis,  eique  annum  vigessimum  tertium  vel 
quintum  agenti,  omnia  organa  ampliorem  mo¬ 
lem  attingunt.  Interea  Adulto  Vita  cursum  aus¬ 
picata  suum  est,  exinde  omnes  corporis  partes 
magis  augescunt,  magisque  quam  in  adolescentia 
evolvuntur,  et  formam  bene  expressam  assumunt ; 
vires  adeo  confirmantur,  ut  omnia  cum  animi  tum 
corporis  munera  quae  ei  tribuit  natura,  quam  effi^ 
cacissime  vir  exequi  possit ;  corpus  maximam  sta¬ 
turam  complevit ;  illi  vero  locus  est  quo  magnitu¬ 
dinem  amplificari  ad  annum  quadragesimum 
aetatis  usque  queat ;  quo  tempore  cessat  illud,  et 

exinde  marcescit.  Delabitur  corpus  humanum 
eadem  fere  proportione  ac  increverat ;  et  ut  non 
ante  annum  quadragesimum  ad  incrementum 
summum  sui  pervenit,  ita  tempus  par  prius  ef¬ 
fluere  deberet  quam  homo  languescens  fato  suc¬ 
cumberet,  nisi  quid  humanitus  interea  ex  impro¬ 
viso  acciderit  *.  iEtate  progrediente  vasa  resor¬ 
bentia  adipem  ubique  corporis  devehunt :  facies 
in  rugas  contrahitur,  totum  corpus  minuitur,  vi¬ 
sus  plurimum  mutatur  ;  humoribus  nempe  oculi, 
parce  suppletis,  cornea  extrinsecus  concava  fit; 
lens  caeteraque  oculi  fluida  radios  illuminantes 
refringendi  vim  amittunt,  hi  in  corneam  dima¬ 
nantes  incidunt,  plurimis  punctis  indistinctis  su¬ 
per  retinam  depinguntur ;  unde  visus  obtunditur. 
Crines  per  totum  corpus  cani  cito  albescunt ;  or¬ 
gana  concoctioni  inservientia  depravantur,  unde 
marcoris  initium  est.  Hoc  vitae  stadium  ab  anno 
quinquagesimo  ad  sexagesimum  quintum  ex¬ 
tenditur,  quo  Senectus  intervenire  dicitur.  Ex¬ 
inde  omnes  functiones  magis  impediuntur,  vires 
plurimum  imminutae,  et  totum  corpus  sensim  de- 


*  Vid.  Richerand’s  “  Physiol.r> 

ficiunt,  sensus  unusquisque  labat ;  tum  homo  re¬ 
rum  externarum  impressionibus  multo  obtusior 
est,  tum  judicandi  facultate,  tum  percipiendi  tur¬ 
bata  laborat,  amore  sui  proprio  caecus,  apertas 
animi  corporisque  mutationes  quas  patitur  parum 
cernit,  perceptionesque  novas  quaecunque  ei  acci¬ 
dunt  universorum  vitiis  potius  quam  singulorum 
ascribit.  Annis  volventibus  virium  moventium 
debilitas*  torpor  rigiditasque  graviores  fiunt*:  tan¬ 
dem  aliquando  viribus  animi  corporisque  prostra¬ 
tis*  motus  sanguinis  in  corporis  partibus  corde 
remotis,  cessat.  Spiritus  difficilis  laboriosus  red¬ 
ditur,  vultus  depressus,  oculi  semi-clausi  et  fixi, 
facies  collapsa  longissima,  os  aperitur,  sanguis  cir¬ 
cumire  praeterquam  pulmonibus  absistit,  viribus 
penitus  exhaustis,  expiratio  longa  laboriosa  et  for¬ 
tis  succedit,  motu  sanguinis  ita  in  pulmonibus 
omnibusque  functionibus  ad  vitam  necessariis  si¬ 
mul  consistentibus,  vita  extinguitur ;  anima  e 
corporis  vinculo  tanquam  e  carcere,  quo  Deus 
jussit,  evolat ;  in  pristina  elementa  corpus  solvitur, 
aliis  animantibus  pabulo  futurum :  Sors  omnibus 
communis. 

Eadem  Sapientia  Divina  quae  leges  naturae 
motusque  principio,  consilia  quae  semel  cepit 
haud  mutanda  esse  voluit,  unde  omnia  ani- 

analium  plantarumque  genera  etiamnum  usque 
procreantur.  Haec  verba,  “  Crescite  et  multipli- 
camini,”  vim  omnipotentem  possident,  perque  sae¬ 
cula  cuncta  se  extendunt;  sic  soboles  humana 

%  * 

perpetua  atque  ab  incunabilis  progressa,  regiones 

vicinas  gradatim  incoluit.  Nota  est  ubique  his- 

*  <  • 

toria  Diluvii,  quo  Deus  hominum  sceleribus  of¬ 
fensus,  universos  pene  delevit.  Pauci  exitio 
tanto*  salvi  superstites  numerum  suum  multi¬ 
plicavere.  Quorum  proles,  cum,  ne  clades  talis 
homines  iterum  obnueret,  turrem  illam  famo¬ 
sam  aedificando  caveret,  loquelae  perturbatione 
exorta,  dementes  re  infecta  discedere  coacti  sunt ; 
inque  omnes  orbis  terrarum  plagas  se  dispertiri. 
Illis  proinde  quaedam  corporum  mutationes  tri¬ 
buendae  erant,  unde  haec  regionibus  quas  incole¬ 
rent  variis,  sive  frigidis  sive  calidis,  aptarentur. 
Moribus  interea  cultuque  auctis,  cum  vel  propter 
causas  diversas,  puta  belli  vel  commercii,  ad  vici¬ 
nas  remotasque  terras  homines  migrarent:  tempore 
progrediente,  incolis  tam  similes  facti  sunt,  ut  de 
aliquo  horum  dictu  difficile  esset  ex  hominis 
aspectu,  an  stirpe  indigenarum  an  advenarum 
fuerat  generatus.  Ergo  tali  modo  hominibus  in¬ 
ter  se  commistis  nuptiasque  contrahentibus,  ineo- 


<20  DE  GENERE  HUMANO, 

larum  mutationes  (in  quavis  terrae  regione)  va¬ 
rias  multiplicesque  inde  sequi  oportebat ;  unde 
generis  humani  species,  in  diversis  terrae  plagis, 
dissimilitudines  magnas  in  corporibus  exhibebant. 
Quas  mutationes  hominum  varietatesque  quando 
leviter  quidem  perstringendas  suscepimus,  quate¬ 
nus  hae  ad  formam  externam  spectent  et  colorem  ; 
qualesque  hujus  generis  effectus  peculiares  e  terra, 
coelo,  cultu,  caeterisque  ejusmodi  causis,  ortum  du¬ 
cant,  exponendum.  Terrarumque  quae  in  iisdem 
latitudinis  gradibus  jacent,  de  incolis  conjunctim 
disserendum,  atque  a  septentrione  initium  sumen¬ 
dum. 

DE  FORMA  GENERIS  HUMANI  EXTERNA. 

Gradus  septentrionales  octogesimum  inter  et 
septuagesimum. — 1,  Vivunt  in  rAmcrica>  Esqui- 
manenses,  Groenlandienses  aliique  a  fretu  Bhee- 
ring  usque  ad  Groenlandiam.  Descriptio:  caput 
magnum,  rotundum  et  compressum,  oculi  parvi, 
flavi  vel  fusci,  et  saepe  ad  nigrum  inclinant,  su¬ 
percilia  densa  ad  tempora  trahuntur,  nasus  brevis 
et  simus,  labia  crassa  extrorsum  se  vertunt;  maxil¬ 
lae  prominentes,  os  magnum,  vultus  supra  latus  et 

infra  angustus  ;  vox  querula  ;  mentum  acumina¬ 
tum  antrorsum  projicitur ;  crinis  niger  et  fuscus, 
nuci  castaneae  similis,  et  saepe  crispatus,  barba 
omnibus,  statura  media,  homines  robusti  et  cutis 
subfusca.  2,  In  Europa ,  Lapponenses,  incolae 
Novae  Zemblae,  Finini,  Suedi,  Dani,  Rossi,  hi 
omnes  septentrionales,  Americanis  jam  descriptis 
similes  sunt.  3,  In  Asia ,  Samoedi :  hos  caeteros 
referunt,  praeterquam  quod  sint  colore  flavo,  crine 
erecto  nigroque  :  omnes  septentrionales  ex  eadem 
stirpe  orti  putantur,  et  has  regiones  incoluere, 
quas  alii  homines  incultas  disertasque  esse  credi¬ 
derunt. 

Gradus  septentrionales  sexagesimum  inter  et 
quinquagesimum. — 1,  In  America  incolae  Wal- 
liae  Novae  Meridionalis  et  Labradoriae,  Esqui- 
mauensibus  similes  sunt.  Circa  Freta  Hudso- 
nii,  statura  his  parva  et  deformis  facie  crinita : 
prope  Freta  Daviensia,  parvi  et  fortes,  colore 
oleagino  ;  inter  hos,  nonnulli  sunt  alti,  colore  sub¬ 
albido,  et  vultu  satis  congruo.  2,  In  Europa , 
Britannis,  vultus  albus  roseus ;  crinis  multo  va¬ 
riat  ;  statura  circiter  quinque  pedes  et  dimidium: 
Dani,  Suedi  Australes,  his  similes ;  sed  illis  cri¬ 
nis  auricoma,  vel  rubra  vel  flava ;  statura  alta. 

satis  bene  formata.  Germani,  multo,  altiores 
quam  alii,  illis  pares  ac  Rossis  Australibus  sta¬ 
tura  vultusque.  3,  Asice  incolas  Samoedis  for¬ 
mam  haud  absimilem  habent. 

Gradus  septentrionales  inter  quinquagesi¬ 
mum  et  quadragesimum. — 1,  In  America ,  Ter¬ 
ra  nove  inventa,  et  Canada,  facies  lata  et  depres¬ 
sa,  color  oleaginosus,  omnibus  barba  deest.  2,  In 
Europa ,  Gallis,  statura  parva  sed  maxime  de¬ 
cens,  vultus  albus  cum  rubore ;  Britannis  supra 
descriptis  maxime  similes  sunt.  Hispanis  color 
subfuscus,  crinis  niger,  oculi  vividi,  forma  venus¬ 
tissima  :  hos  Gallosque  inter  et  Italos  similitu¬ 
dines  insignes.  Turei  valde  robusti  et  vultus 
haud  ingratus.  3,  In  Asia ,  Georgianis  et  Cir- 
cassianis,  vultus  ex  albo  rubro,  variat  omnibus 
formosissimus;  frons  magna  et  expansa,  caput 
symmetria  gaudet,  oculi  parvi  et  vividi ;  labia 
tenuia  et  rubra ;  os  parvum ;  mentum  rotun¬ 
dum,  proceritas.  Sinensium  vultus  magnus  et 
rotundus,  oculi  parvi,  palpebrae  resupinae,  nasus 
brevis  et  simus,  vultus  fuscior  quam  Hispanis  ; 
sed  Septentrionalibus  magis  albus  quam  Aus¬ 
tralibus  ;  his  fuscus  est.  Japonenses  ab  his  diffe¬ 
runt,  colore  flavo  et  magis  fusco. 

Mediam,  Terree  inter ,  et  gradum  latitudinis 
quadragesimum  septentrionalem. — I,  In  Ameri¬ 
ca ,  magis  fusci  indigenae,  quam  in  regionis  ejusdem 
septentrione.  2,  In  Africa,  Mauri  similes  His¬ 
panis,  qui  littora  adversa  tenent :  illi  coelo  libere 
expositi,  fusci ;  qui  insolatione  vacant,  albi. 
Aegypti,  fusci,  saepe  nigri ;  Algerini  fusci,  satis  ro¬ 
busti.  3,  In  Asia,  Arabis,  statura  media,  vul¬ 
tus  macer  et  fuscus,  oculi  nigri,  crinis  quoque ; 
et  vox  querula.  Persae  fortes  et  robusti  sunt; 
his  crinis  niger,  frons  alta,  nasus  aquilinus,  ma¬ 
xillae  planae  et  mentum  magnum,  facies  alba,  flave- 
dine  tincta,  saepe  fusca  ;  et  apud  meridiem  regio¬ 
nis,  nigra.  Omnes  Afri,  qui  a  gradu  octodecimo 
septentrionali,  ad  gradum  octodecim um  austra¬ 
lem  degunt,  Abyssinien  sibus  exceptis,  nigerri¬ 
mi  sunt.  Nigrorum  descriptio  :  Cutis  his  nigra 
et  mollis,  crinis  niger,  brevis  et  laneus,  caput  an¬ 
gustum,  natura  vel  arte  compressum ;  oculi  pro¬ 
minentes  et  conjunctiva  flava,  dentes  candidissi¬ 
mi,  iidem  inferiores  antrorsum  projecti,  labia  tu¬ 
mida,  nasus  brevis  et  simus,  aures  prominentes, 
mentum  recedit ;  et  exhalatio  cutis  foetidissima 
saepe  excernitur.  Asiae  Indis  Orientalibus,  facies 
nigra,  crinis  longa,  statura  media,  erecta,  et  bene 

expressa ;  vultus  hilaris,  corpus  heminarum  bre¬ 
ve  et  artus  inferiores  longi  sunt.  Mongolici,  alii¬ 
que  Indi,  formam  Europaeis  similes ;  nisi  quate¬ 
nus  colore  differunt.  Ceyloniae  quidem  sunt  bar¬ 
bari,  qui  sylvas  habitant,  solem  vix  unquam  vi¬ 
dent  ;  qui  colorem  rubrum,  vel  Europaeo  haud 
multum  alienum,  habent.  Jav  an  ensibus,  statura 
parva  sed  satis  bene  constituta,  frons  magna,  nasus 
parvus,  oculi  nigri  et  ardentes,  facies  oleagina, 
sed  in  foeminis  subflava  est.  Sumatrenses,  parvi 
sunt,  his  crinis  niger  et  crassus,  vultus  flavus  sed 
non  cupreus,  iidem  fortunae  florentis  albidi.  Bor- 
nensibus,  vultus  est  niger,  Ethiopico  haud  dissi¬ 
milis. 

Mediam  Terree  inter ,  et  gradum  latitudinis 
vigesimum  Australem. — 1,  In  America ,  omni¬ 
bus  color  cupreus,  sed  magis  ruber,  quam  regio¬ 
num  septentrionalium  incolis.  2,  Afri ,  nigri. 
Madagascarienses,  statura  alta,  vultu  oleagino, 
crine  nigro  sed  non  laneo,  saepe  crispato,  nase 
parvo,  et  labiis  tenuioribus.  In  insula  Nova  Gui- 
nea,  statura  parva,  vultu  fusco,  oculis  magnis  et 
naso  simo,  sunt.  * 

Gradus  Australes  vigesimum  inter  quin¬ 
quagesimum  latitudinis. — In  America ,  Pata- 
gonis,  statura  plerumque  pedes  sex  et  dimi- 

dium,  octo  interdum,  longa  est ;  facies  flava  et 
rubra.  In  Terra  dei  Fuego,  statura  hominum 
media,  circiter  pedes  quinque  cum  semisse  est, 
caput  magnum,  facies  lata,  crinis  longus  et  niger, 
color  oleagineus.  2,  In  Africa ,  Hottentotis  sta¬ 
tura  similis  Europaeae,  sed  manus  et  pedes  multo 
minores  sunt,  ossa  maxillaria  prominent,  labia  te¬ 
nuiora,  quam  iEthiopum  vel  Caffrorum,  os  me¬ 
dium,  crinis  niger  et  magis  laneus,  quam  illorum. 
Bataviae  Novae  incolis  color  fuscus  et  niger. 

His  gentis  humanae  varietatibus  breviter  expo¬ 
sitis,  proximum  est,  ut  quae  sint  earum  causae, 
quique  effectus  in  hominum  corpora  derivati,  e 
coelo,  situ,  solo,  cultu,  moribusque  populorum  in¬ 
ter  se  diversis  fluxerint,  exploretur ; — in  quo  coeli 
mutationes  primo  perstringamus. 

DE  CALORE. 

Primum  quidem  expanduntur  calore,  tum 
fluida  humani  corporis,  tum  solida ;  ha3C  simul 
inter  se  cohaerent  laxius,  fibris  debilioribus  ef¬ 
fectis  :  eodem  autem  continuo  particulae  tan¬ 
tum  solidiores  magis  densantur,  ad  se  invicem 
fortius  attractae,  fluidioribus  exhalatis.  Quo 
fit  ut  in  calidis  regionibus  incolarum  ossa  gra- 

vitatem  specialem  quam  nostra  majorem  ha¬ 
bere  dicantur;  dum  illis  minor  est  corpo¬ 
ris  moles.  Radiis  solis  cuti  nudas  applicatis, 
inuritur  naevus,  ante  plurimos  annos,  saepe  nun¬ 
quam  vitae  decursu,  removendus.  iEthiopum  in¬ 
fantes  Indorumque  ab  ortu  albi,  nusquam  ni¬ 
grescunt  donec  coelo  aperto  subjiciantur.  In 
Zona  torrida  ex  Europaeis  nati,  colore  parentum 
gaudent;  sed  a  solis  radiis  subfusci  fiunt.  Si 
calor  maximus  sit,  cutis  humanae  color  nigerrimus 
erit.  Sic  in  Guinea  et  iEthiopea,  quibus  sol 
ardens  est,  incolae  nigerrimi  sunt ;  si  calor  minor 
sit,  color  subfuscus,  ut  in  Barbaria,  iEgypto  et 
Persia :  et  si  calor  lenis  temperatus,  quemadmo¬ 
dum  in  Europa,  color  albus  est.  Mutationes  eae¬ 
dem  calore  in  corpore  humano  ac  frigore  extremo 
inducuntur,  nam  in  regionibus  glaciatis,  qualiter 
Groenlandia,  inter  Lapponenses  et  Samoedes,  color 
fuscus,  atque  in  illa  nonnulli  homines  tam  nigri 
quam  sunt  Afri. 

DE  FRIGORE. 

Frigus,  caloris  absentia,  omnia  naturae  cor¬ 
pora  constringit,  comprimitque  ;  hinc  in  regioni¬ 
bus  frigidis  hominis  parvi  videntur  et  deformes ; 

qui  quasi  faciem  defensare  collumque  a  frigore 
vellent,  caput  inter  humores  deprimunt ;  hinc 
colla  brevia,  humerique  alti,  in  his  terris  fiunt. 
Hic  quoque  color  externus  multis  animalibus 
mutatur,  quae  proinde  ad  alias  regiones,  coelo  tem¬ 
perato  et  fruentes  sereno,  hyeme,  migrare  solent. 

DE  SITU. 

Loci  situs  temperiem  multo  variat :  Loe:i  super 
mare  alta  magis  frigida,  quam  quae  pariter  ac 
illud  demissa  jacent.  In  regionibus  frigidis, 
hyeme  praecipue,  frigus  a  mari  imminuitur,  calo¬ 
rico  nimirum  inde  evoluto ;  quod  contra  in  cali¬ 
dis  accidit,  aeris  calorico  nempe  per  undas  illius 
subtracto.  Britanniae  coelum  a  marium  circum¬ 
fluentium  magnitudine,  multo  quam  regionum 
aliarum  aequaliter  a  polo  distantium,  mitius  exis- 
tere,  tradit  in  praelectionibus  celeberrimis  Pro¬ 
fessor  Hope,  Chemiae  peritissimus.  In  America 
Septentrionali  grave  frigus  est,  quia  ibi  venti 
flantes  per  regiones  immensas  incultasque  veniunt, 
neque  mari  remoto,  caloricum  ejus  accipiunt, 
unde  mitescant.  Montes  alti,  quales  Caucasus 
et  Andes,  loca  quae  infra  se  patent,  calidiora,  quae 
supra,  frigidiora ;  transitum  ventorum  frigidorum 
interrumpendo,  reddunt.  Conditio  terrae  tempe- 

riem  variat ;  solum  siliceum  nempe  argillaceo  ca¬ 
lidius  extat,  quod  in  regionibus  calidis  satis  su- 
perque  compertum.  Solitudines  silvosae  paludo- 
saeque,  loca  septentrionalia  frigidiora,  quae  vero 
terrae  sunt  mediae  calidiora  reddunt ;  in  illis  nem¬ 
pe  radios  solares  excludunt,  vel  de  eisdem  jam  in 
terram  cadentibus  detrahunt ;  dum  plantarum 
exhalatio  et  vapores  paludosae  frigus  generant ; 
sed  in  his  radii  solis  recti  in  terram  descendunt, 
et  paludibus  nullis  existentibus  multo  major  fit 
calor.  Silvis  Americae  Septentrionalis  ferro  ex¬ 
cisis,  frigus  ibi  loci  magnopere  solvitur.  A  Ro¬ 
manis  quondam,  dum  dominatum  tenerent,  exer¬ 
citus  in  Germaniam  missus,  Istrum  frigore  jam 
consistentem  transiit ;  tunc  temporis  ruda,  incul¬ 
ta,  silvosaque  erat  regio ;  ejusdem  vero  jam  ex¬ 
cultae  temperies  adeo  aequalis  est,  ut  flumen  idem 
gelu  nunquam  constringatur.  Eodem  fere  tem- 

i 

pore,  Italia  quoque  colendo  nondum  ornata,  a 
poetis  Romanis  docti  sumus,  vinum  in  cadis 
saepe  gelatum  fuisse ;  sed  silvis  radicitus  sublatis, 
regio  saluberrima  evasit  et  serena.  Corpori  hu¬ 
mano  graviter  noceat  inopia  cibi  vel  vestimenti, 
quae  maxime  inter  se  descrepant  cum  singulis 
tum  diversis  regionibus. 

De  animi  affectibus  quaedam  tradenda  res¬ 
tant,  sed  de  his  breviter.  In  libro  “  Principia  Me¬ 
dicinae”  dicto,  auctore  Francisco  Home,  in  hac 

* 

alma  Academia  quondam  Professore,  quem  ut- 
pote  luculentum  lubentissime  laudare,  medicisque 
tyronibus  diligenter  evolvendum  commendare  mi¬ 
hi  liceat,  Pathemata  in  classes  duas  dividun¬ 
tur.  “  Prior  quae  complectitur  iracundiam,  indig¬ 
nationem,  furorem,  desiderium,  amorem,  &c.  ad 
actionem  incitat.  Posterior,  ad  quam  pertinet 
metus,  terror,  moeror,  desperatio,  &c.  ab  actu  re¬ 
primit.  Pathemata  illa,  Incitantia  appellata, 
sanguinis  circuitum  excitant,  fibras  constringunt, 
humores  attenuant,  et  secretiones  promovent. 
Haec,  Reprimentia  vocata,  ab  externis  injuriis  avo¬ 
cant,  et  humores  a  prioribus  calefactos  sedant,  vel 
exhaustos  restituunt.” 

Quae  quidem  divisio,  quamquam  fundamentis 
in  rerum  natura  positis  nitatur,  affectibus  tamen 
quibusdam,  neque  simplex  vis  neque  singularis 
competit ;  quorum  nimirum  est  et  excitare  inter¬ 
dum  et  deprimere  ;  quique  aliis  comitantibus,  ani¬ 
mique  partem  sibi  vindicantibus,  alius  in  alium 
more  modoque  varie  mutati,  transeunt.  Om¬ 
nes  interea  corpus  humanum  magnopere  percel- 

lunt.  Quorum  certi  nationibus,  certis  potissi¬ 
mum  dominari  observantur ;  imo  homini  etiam 
cuique  cupiditates  suae,  quae  ipsum  transversum 

t 

agant,  atque  a  tramite  recto  abstrahant.  Graves 
ab  illis  vultus,  et  totum  corpus  ab  eisdem  diu  in¬ 
stantibus,  subit  mutationes.  Exemplo  sit  dolor, 
cujus  imperio  oris  anguli  deprimuntur,  labium  in¬ 
ferius  attollitur,  os  compressum  clauditur,  hoc  in¬ 
ter  et  oculos  augescit  spatium ;  hinc  vultus  in 
longum  tractus,  hinc  fortasse  tristior  Nigrorum 
aspectus,  hinc  capilli  mutantur,  et  interdum  su¬ 
bito  incanuere. 

Ex  his  omnibus,  quae  hoc  super  argumento 
prolata  sunt  hactenus,  attente  perpensis,  fa¬ 
cile  eruitur,  quam  dudum  assecuturi  sumus, 
conclusio :  perspecto  nimirum,  quibus  modis  et 
a  quibus  causis  mutetur  corporis  humani  con¬ 
ditio,  imprimis  quoad  colorem,  staturam,  mo¬ 
lem,  vultum  ;  quae  a  coelo,  calore,  frigore,  situ, 
cultu,  moribus  hominum  et  victu,  liquide  afficiun- 
tur ;  revoluto  quoque,  quanti  in  hoc  genere  va¬ 
leant  hominum  in  terras  exteras  migrationes,  tum 
longinquae  alienigenseque  in  matrimonia  ductae, 
tum  harum  rerum,  modus  variatus  nunc  major 
nunc  minor  ;  considerato  praeterea,  cui  soli  quibus 

ventis  quasque  objiciatur  civitas,  quale  sit  ei  so¬ 
lum,  quae  marium  magnitudo  quibus  alluitur,  quae 
corpuscula  vaporesque  in  aere  circumfuso  fluitent, 
pro  diversitate  locorum  quibus  nascuntur  diversa, 
atque  paludibus  potissimum  orta  ; — tali  argumen¬ 
tamur  modo.  En  plura  operandi  certissima,  quae 
gignant  usque  genitura  varietates  formae,  faciei, 
constitutionisque,  in  corpore  humano  apertas. 
Quas  mutationes,  illa  eadem  in  corporibus  perfi¬ 
ciunt,  rebus  observatis,  historiaque  hominum  jam 
tradita,  abunde  liquet.  In  quo,  assumptio  nulla 
est,  nihil  non  probatur,  quatenus  per  scientiam 
humanam  prodiri  possit.  Monstratis  ergo  cau¬ 
sis,  eisdem  que  probabilissimis,  atque  hic  et  nunc 
valentibus,  quae  effectis  pariendis  sufficiant,  quo 
jure  negabuntur  illa  effecta  inde  sequi  ?  Ergo 
haec  concedi  mihi,  vel  verisimiliora  profer. 

“  Si  quid  novisti  rectius  istis, 

“  Candidus  imperti,  si  non,  his  utere  meeum.” 

At  contra  sententiam  nostram  dictum  est, 

* 

incolas  ejusdem  regionis,  staturam  et  colorem 
valde  inter  se  differre.  Verum  interea  opor¬ 
tet  reminisci,  plebem  negotiis  variis  occupa¬ 
tam,  viribus  regionis  varie  sed  magis  subjici, 
quam  conditionis  altioris  homines,  qui  neque  coe¬ 
lo,  neque  labori,  nec  aliis  causis  variis  sunt  oppor- 

tuni :  ergo  in  his  color  regione  pendens  variat, 

nec  tam  distinctus  quam  in  illis,  atque  ille  singu- 

•  ^ 

lis  terrarum  plagis  plebeculae  est  idem.  Incolae 
rursus,  dixerit  quispiam,  in  eaden*  latitudine  de¬ 
gentes,  scii,  in  America  colorem  cuprei,  in  Tar- 
taria  fusci,  et  in  Europa  albi,  vultumque  sibi  in¬ 
vicem  dissimiles  existunt.  Id  quidem  ita  est. 
Sed  in  eo  coelum,  solum,  modusque  vivendi  sin¬ 
gulorum,  quibusque  modis  jam  memoratis,  haec 
incolas  afficiant,  momenti  maximi  sunt  et  pon¬ 
deris.  Inter  Americanos  et  Tartaros  rudae  et  in¬ 
cultae  terrae,  nudi  qui  omnibus  tempestatis  vicissi¬ 
tudinibus  obnoxii  sunt,  minus  albi  quam  Europaei 
redduntur ;  nam  his  agri  fertiles,  coelum  que  tem¬ 
peratum,  serenum  et  saluberrimum,  vestimenta  ge¬ 
rentibus,  nihil  deest  quod  vitam  et  suavem  efficiat 
et  jucundam.  Magis  albi  sunt  Sinenses  quam 
Tartari,  quibus  valde  similes  sunt  illi,  tum  statu¬ 
ram  tum  colorem  :  Sed  magis  mansuefacti,  in  op¬ 
pidis  vivunt,  quae  a  coeli  periculis  eos  defendant ; 

his  vero  sub  Jove  aperto  dormientibus,  ej usque  in- 

% 

clementiae  continuo  expositis,  oppida  haud  sup¬ 
petunt.  Nec  nos  fugiat  haud  alio  pacto,  quam 
sensim  sine  sensu,  homini  colorem  mutari :  Equi¬ 
dem  mutatio  quaeque  corpori  humano  permansu¬ 
ra,  stabilem  que  characterem  impressura,  tarde  fit, 

passuque  aegre  perspiciendo :  eadem  magna  si  su¬ 
bito  et  violenter  illud  statu  solito,  cursuque  re¬ 
traheret,  fabricae  organorum  delicatae  perniciem 
aliquam  vix  non  inferret.  Ex  his  corporis  huma¬ 
ni  legibus,  multi  anni  prius  elabuntur,  quam  in¬ 
crementum  debitum  eidem  compleatur ;  stultus¬ 
que  peccat,  qui  hominum  cuti  mutationem  tan¬ 
tam  lingit  futuram  fuisse,  ut  haec  a  fusco  nigrove 
intra  paucas  horas,  vel  etiam  annos,  ad  albidum 
pulchrumque  transeat.  Ex  his  facile  redditur 
ratio  cum  quaeritur,  cur  corpus  humanum  calori 
ingenti,  ad  gradum  puta  instrumenti  Fahrenhei- 
tiani  trecentesimum  usque,  colorem  sibi  mutatum 
non  experiatur*;  vel  iEthiops  vel  Indus  cum  oras 
nostras  sole  alio  calentes  attigerit,  cur  non  al¬ 
bescit?  In  talibus  responsio  est; — neque  natura 
generatim,  neque  corpus  humanum  subito,  in  con¬ 
traria  transit ;  sed  paulatim,  a  consuetudine  atque 
interdum  a  lege  innata,  se  flecti  patitur. 

Quando  diversitates  quidem  tantae  in  gene¬ 
re  humano  apparent,  quaestio  agitatur:  an  ex 
unica  stirpe,  vel  pluribus,  nascuntur  homines? 
Celeberrimus  Kames  huic,  ad  tale  commentum 
fulciendum,  ex  historia  sancta,  plurimas  anima¬ 
lium  inferiorum  species,  probat.  Mirabile  est, 

E 


M  DE  GENERE  HUMANO. 

quam  philosophi,  res  etiam  evidentes  oblivisci  vo¬ 
lunt,  si  modo  opinionibus  quas  tuendas  amplexi 
sunt,  repugnent.  Sic  Kames  immemor  esse  vi¬ 
detur,  historiam  eandem  sanctam  dixisse,  homi¬ 
nem  unum,  mox  vero  fceminam  comitem,  princi¬ 
pio  creatos  esse.  Praeterea,  qui  homines  postea 
extitisse  memorantur,  eos  alia  origine  natos,  haud 
constat.  Quod  si  species  generis  humani,  quae 
sententiae  adversariis  est,  tam  diversae  ab  initio 
extiterunt,  unde  accidit,  ut  nulla  servetur  memo¬ 
ria,  quae  terrae  regio,  speciei  hominum  cuique  ad 
habitandum,  attributa  sit.  Quod  eo  magis  quaero, 
quo  magis  hominibus  innata  est  cupiditas,  et  re¬ 
rum  praeteritarum  historiam  condendi,  et  praesen¬ 
tium  posteris  tradendi.  Quinetiam,  si  species 
diversae  a  principio  usque  se  ostenderent,  tum 
vero  proles  unaquaeque  parenti,  quemadmodum 
inter  animalia  inferiora  fit,  similis  existeret :  at 
jEthiopum  infantes  albi,  Indorum  rubri  nascun¬ 
tur,  qui  si  genitoribus  tandem  consimiles  evadant, 
hoc  minime  prius  accidit  quam  illi  coelo  offeran¬ 
tur.  Atque  in  hac  regione  nostra,  cernitur  in¬ 
terdum  proles  oriunda,  quae  stirpem  suam,  neque 
vultu,  neque  colore,  neque  statura,  neque  mori¬ 
bus,  referat.  An  illa,  speciei  diversae  existere 

inde  concluderetur  ?  Jamque  hominum  varietates, 
quantumvis  diversas  apparent,  inter  organa  corpo¬ 
rum  singularum  respondentia,  quantulum  discri¬ 
men  ab  anatomicis  detegeretur,  nec  qualis  in  va¬ 
rietates  primigenias  conveniret.  Nonne  elemen¬ 
ta  maxime  simplicia,  per  omnes  et  singulas,  sibi 
invicem  respondere,  inveniuntur  ?  Haec  explican¬ 
di,  adversariis  nostris  onus  incumbit.  Ex  his 
conficitur,  ad  unam  et  eandem  stirpem,  referen¬ 
dum  esse  genus  humanum  ;  et,  ut  in  plantis,  spe¬ 
cies  eadem  varietates  plurimas,  a  coelo,  solo, 
cultuque  pendentes,  complectitur  ;  ita  species  bo¬ 
num  diversas  dictas,  speciei  unicae  varietates  esse 
habendas,  quae  a  generatione,  coelo,  solo,  cultu, 
caeterisque  causis  externis  naturalibus,  deducan¬ 
tur. 

DE  COLORE. 

Anatomici  calori  solis,  colorem  hominis  ni¬ 
grum  attribuerunt.  Smith  abundare  corpus  hu¬ 
manum  putabat  bile,  unde  cuticula  tingeretur ; 
dein  soli  objectam  multo  nigrescere  magis.  Cei. 
Blumenbachus  sic  opinatur,  nempe,  colorem 
abundantiae  carbonii  acceptum  merito  referri, 
quod  cum  hydrogenio  per  cutem  veram  excretum. 

ibi  loci  aeris  communis  oxygenio  in  rete  muco¬ 
sum  praecipitetur,  et  fingatur.  Plurima  pigmenta 
cuticulae  applicata  colorem  adeo  constantem  im¬ 
primunt,  qui  ad  vitae  extremum  usque  fixus,  re¬ 
maneat.  Facies  et  manus  unius  diei  spa¬ 
tium  soli  objectae,  maculis  fuscis  afficiuntur ; 
imo  cutis  universa  tali  modo  exposita,  nui- 

i 

lus  dubito  quin  eundem  fuscum  colorem, 
adeptura  foret.  Rustici  nostri  solis  ardoribus 
maxime  opportuni,  multo  fusciores  evadunt,  quam 
mulieres  quae  domi  manent,  itaque  se  integras  ab 
insolationis  labe,  custodiunt.  Verum  quae  sit 
coloris  causa  proxima,  vel  quomodo  in  cute  effi¬ 
ciatur,  hactenus  in  tenebris  latet. 

» 

DE  STATURA. 

• 

Statura  hominum  a  pollicibus  octodecim,  ad 
pedes  decem  variat,  nonnulli  tamen  ad  quin- 
decim,  viginti,  et  etiam  ad  quadraginta  pedes, 
increvisse  dicuntur ;  sed  rumores  de  hisce  talibus 

fabulosos  flocci  faciamus,  et  animum  paulisper  ad 

t  ■» 

staturam  veram  advertamus.  Nani  in  plerisque 
terrae  regionibus,  aliquando  videntur.  Jef- 
frceus  Hudson ,  prope  Oakham,  in  comitatu 

Rutlandiensi,  anno  salutis  nostras  1619  natus 
fuit,  cui  septimum  annum  agenti,  circiter  pol¬ 
lices  octodecim  statura  erat,  atque  ad  trigesimum, 
ea  mensura  manebat,  quo  pedes  tres  pollices  no¬ 
vem  nec  unquam  ultra  attigit* *.  Comes  de 
Tressau  mentionem  de  nano,  JBebe  vocato,  facit ; 
huic  anno  Domini  1741  in  vitam  jam  edito,  octo 
vel  novem  pollices  non  excedebat  corporis  al¬ 
titudo:  cum  Stanislauo  rege  Poloniensi,  sed 
pene  fatuus,  vivebat;  eidem  annos  viginti  tres 
habenti,  mortemque  occumbenti,  statura  triginta 
et  tres  pollices.  Auctor  ille  nobilis,  alius,  quoque 
nempe,  Domini  Borulawski ,  Poloniensis,  me¬ 
minit;  hujus  sub  annum  astatis  vigesimum  se¬ 
cundum,  status  erectus,  viginti  octo  pollices.  Hic 
parvulus,  ingenio  grandi,  judicio  acri,  memoria 

i 

%  tenacissima,  explenduisse  fertur  f .  Quanquam 
fere  omnibus  dubio  est,  an  gigantes  usquam  orbis 
terrarum  extiterunt  ?  In  historia  tamen,  et 
sancta  et  profana,  accurate  descripti  reperiuntur. 
Exempli  gratia,  ex  Gen.  c.  vi.  v.  4.  gigantes  ante 


*  Vide  44  Parr's  Lond.  Med.  DicC 

*f-  Vide  Res  Gestas  ACad.  Reg.  Scient,  apud  Stock- 
holm,  A.D.  i  746. 

Diluvium,  terram  incoluere.  Og,  quoque  rex  Ba- 
shaniensis,  ex  stirpe  gigantea  ortus  est :  quippe 
cujus  lectus  cubitos  novem  longus,  quatuor  latus 
esset.  Hoc  Deut.  c.  iii.  v.  4.  legitur.  Statura  Go- 
liah  Gathiensis,  secundum  1  Sam.  c.  xvii.  v.  4.  cu¬ 
biti  novem  et  spithama  erant.  In  Rebus  Gestis 
Acad.  apud  Rouen  Reg.  a.  d.  1745,  Dominus 
Le  Cat,  de  omnibus  terrae  gigantibus  famosis, 
verba  facit,  atque  in  staturis  altitudinis  cuj usque 
grandioris  recensendis,  a  mensura  pedum  sex 
paulatim  ad  fabricam  osseam  hominis,  in  Bohe- 
mia,  a.  d.  758  inventam,  cujus  crura  pedes  vi- 
ginti  sex  longa  erant,  progressus  est.  Hans 
Sloane,  eques,  qui  haec  secum  multo  reputavit, 
huic  narrationi  fidem  fecit.  Simul  vero  Domi¬ 
num  Le  Cat  hallucinatum,  eaque  ossa  elephanti, 
vel  ceti,  vel  animalis  alius,  fuisse  putat.  Talis* 
vero  narratiuncula,  fiduciam  nostram  minime 
meretur ;  namque  de  his  ossibus  quae  in  Bohemia 
servari  memorantur,  peregrinatores  neque  anti¬ 
qui,  neque  hodierni,  quicquam  memoriae  prodide¬ 
runt.  Statura  hominis  multo  variat:  Patagoni 
temporibus  hodiernis  (quod  liquidissime  constat), 
ad  septem  pedes  vel  octo  interdum,  increscunt, 
eorumque  mensura  solita,  plerumque  ad  pedes 

sex  dimidium  patet ;  ergo  homines  easteros 
nunc  diei,  insigniter  exsuperant.  0’Brien,  Hi¬ 
bernus,  Gigas  dictus,  qui  passim  in  Britannia 
spectaculum  se  praebuit,  septem  pedes  decem  pol¬ 
lices  altus,  stabat.  Hi  proinde,  staturam  com¬ 
munem  multo  transcendunt,  ergo  gigantes  olim 
floruisse  fide  non  prorsus  indignum.  Statura 
autem  humana  generalis,  aevo  omni  haud  dispar 
sui,  quod  cadavera  aromatis  condita,  atque  in 
iEgypto  notissima,  hodie  demonstrant. 

Jamque  hominum  ortu  primaevo,  historia  primi¬ 
genia,  foetus  humani  animatione  incrementoque, 
capitum  multiplicatione,  atque  in  terras  longin¬ 
quas  distributione,  eorumque  varietatibus  breviter 
expositis; — harum  collocationes  maxime  notabi¬ 
les,  raptim  percurrere,  cura  ultima  restat. 

In  Classe  Mammaliorum ,  in  ordine  Sapien- 
tum ,  a  Linn^o  clarissimo,  Homo  (“  diurnus, 
varians  cultura  et  loco”)  ponitur;  hujusque  va¬ 
rietates  in  talem  modum  ab  illo  referuntur. 

Imo,  Americanus,  rufus,  cholericus,  rectus.. 
Pilis,  nigris,  rectis,  crassis ;  naribus  patulis ;  facie 
ephelitica;  mento  subimberbi.  Pertinax,  con¬ 
tentus,  liber.  Pingit  se  lineis  daedaleis  rubris. 
Regitur  consuetudine. 

2do,  Europoeus,  albus,  sanguineus  torosus. 
Pilis  flavescentibus  prolixis.  Oculis  coeruleis. 
Levis,  argutus  inventor.  Tegitur  vestimentis  arc¬ 
tis.  Regitur  ritibus. 

Stio ,  Asiaticus ,  luridus,  melancholicus,  rigi¬ 
dus.  Pilis  nigricantibus.  Oculis  fuscis.  Severus, 
fastuosus,  avarus.  Tegitur  indumentis  laxis.  Re¬ 
gitur  opinionibus. 

4 to,  Afer ,  niger,  phlegmaticus,  laxus.  Pilis 
atris,  contortuplicatis.  Cute  holosericea,  naso 
simo.  Labiis  tumidis.  Foeminis  sinus  pudoris; 
mammae  lactantes  prolixae.  Yrafer,  segnis,  negli- 
gens.  Ungit  se  pingui.  Regitur  arbitrio. 

oto,  Monstrosus  solo  (a),  et  arte  ( b ,  c),  variat : 
a.  Alpini,  parvi,  agiles,  timidi.  Patagonici  mag¬ 
ni,  segnes,  b.  Monorchides,  ut  minus  fertiles: 
Hottentotti,  junceae  puellae,  abdomine  attenua¬ 
to  :  Europaeae,  c.  Macrocephali,  capite  conico : 
Chinenses.  Plagiocephali,  capite  antice  compres¬ 
so:  Candanenses. 

A  doctissimo  Gmelin,  hae  varietates  humani 

•  * 

generis  exhibentur. 

Imo,  Homo  albus ,  valde  symmetrice  formatus. 
Omnes  Europaei  incolae,  Asiaeque  flumen  Obi 
usque,  Afri  septentrionales,  et  Esquimauenses, 

incolaeque  Groenlandienses,  hac  varietate  com¬ 
prehenduntur. 

Homo  badius ,  color  ei  flavus  et  fuscus, 
crinis  parca,  vultus  depressus,  et  oculi  parvi. 
Omnes  Asiae  incolentes,  praeter  hos  jam  enume¬ 
ratos,  hic  indicantur. 

3 tio,  Homo  niger ,  huic  vultus  niger,  crinis  cris¬ 
patus,  labia  crassa,  et  nasus  simus.  Haec  varietas 
omnes  Afros,  praeter  Septentrionales  nuper  memo¬ 
ratos,  complectitur. 

4<to ,  Homo  cupreus ,  cui  color  cupreus.  Huc 
spectant  omnes  Americanae,  Esquimauensibus 
Groenlandiensibusque  exceptis. 

5to,  Homo fuscus ,  color  ejus  nigrofuscus,  nasus 
latus,  crinis  crassa.  Tales  sunt  Insularum  Aus~ 

’  >  4 

tralium  Indi. 

Dominus  Virey,  gentem  humanam  in  classas 
duas,  ad  normam  anguli  facialis  exactas,  inclu¬ 
dit.  Angulus  ille  lineis  duabus  se  mutuo  inter¬ 
secantibus  componitur;  altera  nimirum  ex  aure 
ad  nasum  ducta,  altera  e  fronte  ad  marginem 
giaxillae  inferioris  descendente.  Ad  classem  pri¬ 
mam,  quibus  angulus  facialis  gradum  octogesi¬ 
mum  inter  et  nonagesimum  est,  omnes  pertinent ; 
secunda,  quibus  angulus  ille  minor  est,  universos 

continet.  Talem  divisionem  sequitur  et  Campeu 
Professor  ;  verum  his  faciei  angulis  in  variis  ejus¬ 
dem  nationis  hominibus,  multum  inter  se  discre¬ 
pantibus,  hoc  distinctionis  fundamentum  rejicien¬ 
dum  est ;  nec  ullae  varietatum  hominum  ab  auc¬ 
toribus  adhuc  prolatae  collocationes,  vitio  obvio  ca¬ 
rent. 

Hominum  distributio  a  Blumenbacho  Pro¬ 
fessore  facta,  inter  hodiernos  tanquam  praestantis- 
sima  percrebuit.  Ille  universos  in  classes  quin¬ 
que,  Caucassianam ,  scii.,  Mongolicinam ,  JEthio- 
jpicam ,  Americanam ,  Maliacam ,  dat  divisos. 

1°.  Caucassianis ,  color  albus,  genae  rubrae,  cri¬ 
nis  subfuscus  vel  nuci  castaneae  similis,  caput  sub- 
globosum,  facies  ovalis,  frons  satis  expansa,  na¬ 
sus  angustus  et  ad  aquilinum  inclinans,  os  par¬ 
vum,  dentes  antici  utriusque  maxillae  ad  perpen¬ 
diculum  positi,  labium  inferius  versum  leviter  in¬ 
clinat,  mentum  plenum  et  rotundum ;  et  vultus 
pulcherrimus  est.  Europaei,  (Fininis  et  Lapponi- 
ensibus  exceptis,)  incolae  Asiae  Occidentalis,  Afri 
Septentrionales,  cunctique,  terrae  ut  antiquis  notae, 
incolae,  in  hac  classe  comprehenduntur. 

2°.  Mongolicis ,  color  flavus  et  oleagineus,  cri¬ 
nis  niger,  erectus  et  rarus,  caput  compressum  et 

quadrangulare,  facies  lata  et  depressa,  glabella 
lata,  nasus  parvus  et  simus,  genae  globosae  et  ex- 
trorsum  se  projicientes,  apertura  palpebrarum  an¬ 
gusta,  mentum  leniter  prominens.  Reliqui  Asiae 
incolae  (Maylais  exclusis),  Finini,  Lapponenses, 
Esquimauenses,  et  omnes,  a  fretis  Bhceringi, 
usque  ad  terram  Groenlandiam,  hac  classe  conti¬ 
nentur. 

3°.  AEthiopis,  color  niger,  crinis  laneus  et  ni¬ 
ger,  caput  angustum  e  latere  compressum,  frons 
gibbosa  et  prominens,  ossa  malarum  antrorsum 
projecta,  oculi  prominentes,  nasus  simus  et  latus, 
dentes  antici  oblique  prominent,  labia  crassa,  tu¬ 
mida,  praecipue  superius.  Omnes  Afri,  (Septen¬ 
trionalibus  exceptis,)  ad  hanc  classem  pertinent. 

4°.  Americanis ,  color  cupreus,  crinis  niger,  ri¬ 
gidus,  rarus  et  erectus,  frons  brevis,  oculi  in  orbi¬ 
tas  lapsi,  nasus  depressus  sed  prominens,  facies 
lata  et  rotunda,  ossa  malarum  projecta,  frons  et 
vertex  a  pressu  deformes.  Omnes  incolas  Ameri¬ 
canae,  praeter  Septentrionales,  in  hac  classe  inclu¬ 
duntur. 

5°.  Malayis ,  cutis  fusca,  crinis  niger,  mollis, 
crispatus  et  abundans,  caput  modice  angustum, 
frons  subtumida,  nasus  plenus,  apex  ejus  latus, 

ossa  maxillarum  apud  partes  superiores  promi¬ 
nentia.  Haec  classis  Maris  Australis,  insularum¬ 
que  Philippinarum,  caeterarumque,  Madagasca- 
rienses  incolas,  continet. 

Homines  universi,  ait  cel.  Blumenbachus, 
adeo  conjunctim,  constitutione  corporis  formaque, 
caeterisque  ejusmodi,  inter  se  congruunt,  ut  hu- 
jusce  rei  pariter  ac  causarum,  morum  notarumque, 
qui  animalia  inferiora  degenerandi  arguunt,  ra¬ 
tione  habita,  omniumque  argumentorum  huc 
spectantium  calculis  subductis,  specie  unica  pri¬ 
maria  cunctas  humani  generis  varietates  traxisse 
ortum,  non  possit  nobis  non  probari  conclusio. 


